40. ΑΝΑΓΚ. ΝΟΜΟΣ υπ’ αριθ. 411 της 19/22 Ιουν. 1945 Περί συμπληρώσεως και διαρρυθμίσεως της περί των τελών χαρτοσήμου νομοθεσίας. «Άρθρ.1.-1.Παραφυλαττομένης, όσον αφορά τα λεωφορεία αυτοκίνητα, της εφαρμογής και των διατάξεων του άρθρ. 28 του υπ’ αριθ. 2119/1952 Νόμου «περί των δια των λεωφορείων αυτοκινήτων συγκοινωνιών», απαγορεύεται επί ποινή ακυρότητος η επαχθής ή χαριστική μεταβίβασις ή η ανταλλαγή αυτοκινήτων ή αυτοκινήτων ποδηλάτων εν γένει και των αδειών κυκλοφορίας αυτών άνευ συμβολαιογραφικού εγγράφου και άνευ προεκτιμήσεως της αξίας αυτών, κατά τα εν τοις επομένοις οριζόμενα. 2.Την κατά την προηγουμένην παράγραφον προεκτίμησιν των αυτοκινήτων ή αυτοκινήτων ποδηλάτων και των αδειών κυκλοφορίας αυτών ενεργεί η υπό του τρίτου εδαφίου της παρ. 1 του άρθρ. 28 του, ως είρηται, υπ’ αριθ. 2119/1952 Νόμου προβλεπομένη κατά περιφέρειαν Επιτροπή, επί τη αιτήσει των ενδιαφερομένων. Δι’ αποφάσεως του Υπουργού των Οικονομικών επιτρέπεται να καθορισθώσι τα στοιχεία τα οποία δέον να περιέχη η αίτησις και εν γένει αι λεπτομέρειαι της διαδικασίας ενεργείας της προεκτιμήσεως. (Αντί της σελ. 83) Σελ. 83(α) Λθ – 77 Κώδικας Τελών Χαρτοσήμου 28.Α.α.39-40 Εις πάσαν περίπτωσιν δια τον καθορισμόν της αξίας του αυτοκινήτου κλπ. η Επιτροπή δικαιούται να απαιτή την προσαγωγήν αυτή οιουδήποτε κατά την κρίσιν της στοιχείου, ελευθέρως υπ’ αυτής εκτιμωμένου. «Αι υπό των Επιτροπών εκτιμήσεως της αξίας και υπεραξίας των μεταβιβαζομένων αυτοκινήτων εν γένει ή αυτοκινήτων ποδηλάτων συντασσόμεναι σχετικαί εκθέσεις ισχύουσι δι’ εκάστην μεταβίβασιν δι’ ένα και ήμισυ μήνα, από της ημερομηνίας συντάξεώς των». Το ανωτέρω εδάφιον προσετέθη δια του άρθρ. 11 παρ. 2 Νόμ. 3300/1955. 3.Και κατά των ως άνω αποφάσεων των Επιτροπών επιτρέπεται η υπό του τετάρτου εδαφίου της παρ. 1 του άρθρ. 28 του, ως είρηται, υπ’ αριθ. 2119/1952 Νόμου προβλεπομένη ένστασις, ακολουθουμένης περαιτέρω της αυτόθι οριζομένης διαδικασίας. Εφ’ όσον η ένστασις ήθελε γίνει εν μέρει ή εν όλω δεκτή επιστρέφεται η διαφορά των τυχόν καταβληθέντων τελών. Σελ. 84(α) Λθ – 78 28.Α.α.40 Κώδικας Τελών Χαρτοσήμου 4.Δι’ αποφάσεων του Υπουργού των Οικονομικών δύναται να ορίζηται άλλως η σύνθεσις των ως άνω εκτιμητικών Επιτροπών, προκειμένου περί μη λεωφορείων αυτοκινήτων. Δι’ ομοίων αποφάσεων δύναται να παρέχωνται εις τα μέλη των άνω Επιτροπών και των του άρθρ. 28 του ν. 2119/1952 έξοδα κινήσεως, οριζόμενα κατ’ εκτιμώμενον αυτοκίνητον ή αυτοκίνητον ποδήλατον ή άδειαν κυκλοφορίας, εις ας περιπτώσεις αύτη μεταβιβάζεται άνευ αυτοκινήτου. Τα έξοδα ταύτα, άτινα δύναται να ορίζωνται διάφορα κατά πόλιν ή περιφέρειαν Οικονομ. Εφορίας, θα βαρύνωσι τον μεταβιβάζοντα το αυτοκίνητον κλπ. υφ’ ου και θα προκαταβάλλωνται δι’ εκδόσεως σχετικού γραμματίου του Ταμείου Παρακαταθηκών και Δανείων. 5.Η κατά τ’ ανωτέρω προεκτίμησις των αυτοκινήτων ή αυτοκινήτων ποδηλάτων και των αδειών κυκλοφορίας αυτών δεν απαιτείται οσάκις ως πωλητής ή ως αγοραστής κλπ. συμβάλλεται το Δημόσιον, Δήμος, ή Κοινότης ή άλλο νομικόν πρόσωπον δημοσίου δικαίου. 6.Οι συμβολαιογράφοι υποχρεούνται όπως αποστέλλωσι κατά μήνα εις τον Οικον. Έφορον της περιφερείας των αντίγραφα εφ’ απλού χάρτου των συμβολαίων, δι’ ων μεταβιβάζονται κλπ. αυτοκίνητα ή αυτοκίνητα ποδήλατα ή αι ή και αι άδειαι κυκλοφορίας αυτών. Εν αθετήσει της υποχρεώσεως αυτών ταύτης υπόκεινται εις πρόστιμον μέχρι 2.000.000 δραχμών, επιβαλλόμενον δια πράξεως του Οικον. Εφόρου. Κατά της πράξεως ταύτης επιτρέπεται ένστασις ενώπιον της κατά το άρθρ. 39 του ν. 1640/1919 Εκδικαστικής Επιτροπής, αποφαινομένης επ’ αυτής οριστικώς και ανεκλήτως. «7.Τα τέλη της συμβολαιογραφικής πράξεως μεταβιβάσεως αυτοκινήτων εν γένει ή αυτοκινήτων ποδηλάτων και της αδείας κυκλοφορίας αυτών εξ επαχθούς αιτίας ορίζονται εις 1 ½% ανεξαρτήτως της ιδιότητος των συμβαλλομένων». Η παρ. 7 αντικατεστάθη αφ’ ης ίσχυσεν, ως άνω δια του άρθρ. 1.1 παρ. 1-Νόμ. 3300/1955. 8.Οι υποκείμενοι εις την κατά το άρθρ. 28 του υπ’ αριθ. 2119/52 νόμου «περί των δια των λεωφορείων αυτοκινήτων συγκοινωνιών» επιβαλλομένην εισφοράν 25% επί της διαφοράς μεταξύ της αξίας του μεταβιβαζομένου αυτοκινήτου ως εμπορεύματος άνευ αδείας κυκλοφορίας και της αξίας αυτού μετά του δικαιώματος κυκλοφορίας και ενεργείας μεταφορών επί κομίστρω απαλλάσσονται του κατά το άρθρ. 4 παρ. 1 εδ. β΄ του κώδικος φορολογίας καθαρών προσόδων επιβαλλομένου φόρου». Άρθρ.2.-Η επαχθής ή χαριστική μεταβίβασις της κυριότητος πλοίων και πλωτών εν γένει μέσων ενεργείται επί ποινή ακυρότητος δια συμβολαιογραφικού εγγράφου, άπασαι δε αι εκάστοτε ισχύουσαι διατάξεις περί του τρόπου εκτιμήσεως των εξ επαχθούς αιτίας μεταβιβαζομένων πλοίων εφαρμόζονται αναλόγως και επί χαριστικής μεταβιβάσεως αυτών, ως και επί επαχθούς ή χαριστικής μεταβιβάσεως των πλωτών εν γένει μέσων. Αι ως άνω διατάξεις, όσον αφορά τον τύπον μεταβιβάσεως, δεν εφαρμόζονται, προκειμένου περί μεταβιβάσεως πλοιαρίων, λεμβοφορτηγίδων και λέμβων εν γένει. Τα εν παρ. 8 του άρθρ. 1 του παρόντος εφαρμόζονται αναλόγως και επί των μεταβιβάσεων του παρόντος άρθρου». Βλ. εξαίρεσιν εκ της διατάξεως του άρθρ. 2 εν.ν. 1000/1949, τ. 13. Τα άρθρ. 1 και 2 αντικατεστάθησαν ως άνω δια του άρθρ. 16 ν. 2246/1952, κατωτ. αριθ. 65. Άρθρ.3.-Επί συμβολαίων εργολαβίας κατασκευής δημοσίων έργων, το τέλος χαρτοσήμου δύναται δι’ αποφάσεως του Υπουργού των Οικονομικών να υπολογίζηται επί του οριζομένου παρά του αρμοδίου Υπουργείου και αναγραφομένου εν τη επικεφαλίδι του συντασσομένου συμβολαίου ποσού της αξίας, ασχέτως προσωρινώς προς το όλον ποσόν του προϋπολογισμού της δαπάνης της κατασκευής του όλου έργου και δι’ ο όλον έργον αναλαμβάνει δια του συμβολαίου την υποχρέωσιν ο εργολάβος. Δια πάσαν, κατόπιν, εν τη εκτελέσει της συμβάσεως υπέρβασιν της υπαχθείσης αρχικώς εις το τέλος ποσότητος, η είσπραξις του οφειλομένου αναλογικού τέλους χαρτοσήμου ενεργείται εκάστοτε κατά την εξόφλησιν των σχετικών χρηματικών ενταλμάτων, υποβαλλομένων των αποδείξεων εις το οικείον αναλογικόν τέλος, όπερ τέλος, εν πάση περιπτώσει, υπολογίζεται βάσει του νόμου του ισχύοντος κατά τον χρόνον της υπογραφής της οικείας συμβάσεως, μη λαμβανομένης υπ’ όψιν πάσης τυχόν δια μεταγενεστέρου νόμου, αυξήσεως ή μειώσεως των τελών χαρτοσήμου. Βλ. και άρθρον ένατον Β.Δ. 12/15 Σεπτ. 1949 κατωτ. αριθ. 55. Άρθρ.4.-Ο παρών νόμος υποβληθήσεται εις την Βουλήν, άμα συνερχομένην, προς κύρωσιν. (Μετά την σελ. 84(α) Σελ. 84,01 Λθ – 79 Κώδικας Τελών Χαρτοσήμου 28.Α.α.40 28.Α.α.40 Κώδικας Τελών Χαρτοσήμου 